Kujdesi shëndetësor

'Alfons Gurashi' është gazetari dhe folësi i karrierës në ekranin e Televizionit Publik Shqiptar, filloi punën e tij rreth viteve '60 në Radio Tirana dhe vetëm disa vite më vonë, ai u bë një ndër gazetarët më të njohur të televizionit publik. Është ndër spikerët më të vjetër që këmbënguli të mbeste në tregun e televizioneve, qyshse braktisi strehën e vjetër të TVSH-së. Ai kishte ardhur aty pas përfundimit të studimeve të larta në Fakultetin e Historisë dhe Filologjisë, dega Gjuhë-Letërsi.Gazetari Alfons Gurashi njihet dhe mbahet mend si nje nga gazetaret me te hershem dhe me te mire te Radio Televizionit publik Shqiptar

Ka qenë ndër spikerët e parë të televizionit privat Top-Channel dhe pas largimit prej andej është marrë me fotografi. Në janar të vitit 2007 prezantoi ekspozitën "50 foto nga Amerika". U nda nga jeta në moshën 65-vjeçare më 27 maj 2007.

Nuk është e nevojshme të hysh në arkivat e RTSH-së, për të kujtuar gazetarin. Imazhi dhe zëri i tij është i njohur, jo vetëm për ata që e ndiqnin në edicionet e lajmeve, në të vetmin ekran televiziv në Shqipëri, por edhe për më të rinjtë. Më shumë se 30 vjet punë në RTSH. Kronika, intervista, reportazhe nga çdo kënd i Shqipërisë. “Sa herë që kishim me merak realizimin e një kronike, një ngjarjeje apo aktiviteti, pa më të voglin shqetësim ia ngarkonim Alfonsit. Një gazetar i lindur, që dinte të manovronte, të lidhte kronikën e reportazhin në një kohë rekord dhe kjo ishte një garanci shumë e madhe për ne”, -thotë ish-drejtori i RTSH-së Marash Hajati. “I thjeshtë, pa komplekse, përshtatej në komunikim me të gjithë njerëzit. Kur fliste me një fshatar kthehej në një fshatar, me një intelektual në një intelektual”, - tregon Tefta Radi Dhe Alfonsi që filloi punë në vitet ‘60, në më shumë se 4 dekada vite pune, akumuloi stres dhe emocione shumë të mëdha”, - tregon Radi. Teksa qëndron tek shkallët e RTSH-së dhe sheh njerëzit që hyjnë e dalin për të takuar edhe një herë gazetarin, kur kujton vitet nën diktaturë, prezantueses nuk mund të mos i kujtohet një shprehje e Vera Zhejit që gjithmonë u thoshte: “Mos harroni se mikrofoni ju bren nga brenda!